Market Timing P.M. – บล.กสิกรไทย
Market Timing (P.M.) Support : 1706, 1700 Resistance : …
8 ธ.ค. 2560

Market Timing (P.M.)
Support : 1706, 1700
Resistance : 1712, 1720
SET แกว่งตัวระหว่าง 1704-1712 และปิดตลาดในช่วงเช้าที่ระดับ 1708.61 จุด เพิ่มขึ้น 5.24 จุด หรือ +0.31% ด้วยมูลค่าการซื้อขาย 2.84 หมื่นล้านบาท
เช้านี้ SET ยกตัวข้ามผ่านขอบบนของช่องขนาน เข้าทดสอบแนวต้านบริเวณ 1712 แต่ยังไม่สามารถข้ามผ่านได้ ด้านสัญญาณของ RSI ระดับชั่วโมง แกว่งตัวในโซนสูง สะท้อน SET อาจชะลอ หรือแกว่งตัวออกได้บ้าง โดยบ่ายนี้ประเมิน SET น่าจะแกว่งตัวในกรอบระหว่างแนวรองรับที่ 1706 และแนวต้านที่ 1712 เพื่อสะสมกำลังในการยกตัวขึ้นต่อ ซึ่งมีระดับแนวต้านถัดไปที่ 1720
SPRC ราคาแกว่งตัวสร้างฐานโค้งบริเวณ 16 ก่อนยกตัวข้ามผ่านค่าเฉลี่ยหลัก พร้อม vol ด้านสัญญาณของ MACD ไต่ระดับขึ้นเหนือ signal line สะท้อนโอกาสที่ราคาจะสามารถไต่ระดับขึ้นต่อ แนะซื้อเก็งกำไร โดยมีเป้าหมายการทำกำไรที่บริเวณ 17.8 และ 18.5 ขณะที่ใช้การถอยหลุด 16.6 stop loss